*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Μαρτίου 1990

σχετικά με τους όρους υγειονομικού ελέγχου και υγειονομικής πιστοποίησης κατά την εισαγωγή νωπών κρεάτων προέλευσης Μαδαγασκάρης

(90/156/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και υγειονομικού ελέγχου κατά την εισαγωγή ζώων του βοείου και χοιρείου είδους και νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από την οδηγία 89/227/ΕΟΚ (2), και ιδίως το άρθρο 16,

Εκτιμώντας:

ότι από την αποστολή που πραγματοποίησαν κτηνίατροι της Κοινότητας προκύπτει ότι η Μαδαγασκάρη είναι απαλλαγμένη από αφθώδη πυρετό και ότι δεν έχει πραγματοποιηθεί κανένας εμβολιασμός κατά της ασθένειας αυτής·

ότι, ωστόσο, ο αφθώδης πυρετός οφειλόμενος σε εξωτικό ιό υφίσταται στην αφρικανική ήπειρο και κατά συνέπεια υπάρχει κίνδυνος εισαγωγής στην εν λόγω χώρα·

ότι οι αρμόδιες κτηνιατρικές αρχές της Μαδαγασκάρης ανέλαβαν τη δέσμευση να ενημερώνουν τα κράτη μέλη και την Επιτροπή, με τέλεξ ή τηλεγράφημα, το αργότερο εντός 24 ωρών, σχετικά με τη διαπίστωση της εμφάνισης οποιουδήποτε κρούσματος αφθώδους πυρετού στη χώρα τους, ή τη μεταβολή της πολιτικής έναντι της ασθένειας αυτής· ότι οι αρμόδιες αρχές της Μαδαγασκάρης έδωσαν την υπόσχεση ότι τα κρέατα που προορίζονται για την Κοινότητα θα παράγονται, επεξεργάζονται και αποθηκεύονται εντελώς χωριστά από τα κρέατα που δεν πληρούν τις προϋποθέσεις της παρούσας απόφασης·

ότι οι όροι υγειονομικού ελέγχου και υγειονομικής πιστοποίησης θα πρέπει να προσαρμόζονται στην υγειονομική κατάσταση της εν λόγω χώρας·

ότι πρέπει να ληφθούν τα κατάλληλα μέτρα ώστε να αποφευχθεί ζώα που έχουν αντιδράσει θετικά σε φυματινισμό να σφάζονται στην εγκατάσταση συγχρόνως με ζώα το κρέας των οποίων προορίζεται για την κοινοτική αγορά·

ότι η παρούσα απόφαση θα αναθεωρηθεί σε συνάρτηση με την εξέλιξη της υγειονομικής κατάστασης των ζώων στη Μαδαγασκάρη, και κυρίως σε συνάρτηση με την εμφάνιση αφθώδους πυρετού και με τη μεταβολή πολιτικής μη εμβολιασμού που εφαρμόζεται·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη επιτρέπουν την εισαγωγή νωπών κρεάτων από σφάγια, που τους έχουν αφαιρεθεί τα κόκαλα, κατοικιδίων βοοειδών προέλευσης Μαδαγασκάρης, που παρέχουν τις εγγυήσεις που προβλέπονται από το υγειονομικό πιστοποιητικό, το οποίο καταρτίζεται σύμφωνα με το παράρτημα και που πρέπει να συνοδεύει την αποστολή. Τα κρέατα αυτά δεν μπορούν να εισαχθούν στην επικράτεια του κράτους μέλους εισαγωγής, πριν από την παρέλευση 21 τουλάχιστον ημερών από την ημερομηνία σφαγής των ζώων.

2. Τα κράτη μέλη δεν επιτρέπουν την εισαγωγή κατηγοριών νωπού κρέατος προέλευσης Μαδαγασκάρης εκτός αυτών που αναφέρονται στην παράγραφο 1.

Άρθρο 2

Η παρούσα απόφαση δεν εφαρμόζεται στις εισαγωγές αδένων και οργάνων, συμπεριλαμβανομένου και του αίματος, που επιτρέπονται από τη χώρα προορισμού για την παρασκευή φαρμακευτικών προϊόντων.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Μαρτίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 93 της 6. 4. 1989, σ. 25.

ΠΑΡΑΡΤΗΜΑ

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

για τα νωπά κρέατα (1) από σφάγεια που τους έχουν αφαιρεθεί τα κόκαλα (2), προέλευσης Μαδαγασκάρης

Αριθμός αναφοράς του πιστοποιητικού καταλληλότητας:

Υπουργείο:

Υπηρεσία:

Στοιχεία αναφοράς:

(Προαιρετικό)

Ι. Αναγνώριση των κρεάτων

Κρέατα (3): βοοειδών

Είδος τεμαχίων (4):

Είδος συσκευασίας:

Αριθμός τεμαχίων ή μονάδων συσκευασίας:

Καθαρό βάρος:

ΙΙ. Προέλευση των κρεάτων

Διεύθυνση και αριθμός κτηνιατρικής εγκρίσεως του εγκεκριμένου σφαγείου:

Διεύθυνση και αριθμός κτηνιατρικής εγκρίσεως του εγκεκριμένου εργαστηρίου τεμαχισμού:

ΙΙΙ. Προορισμός των κρεάτων

Τα κρέατα αποστέλλονται από:

(Τόπος φορτώσεως)

στ :

(Χώρα και τόπος προελεύσεως)

με το ακόλουθο μέσο μεταφοράς (5):

Όνομα και διεύθυνση αποστολέα:

Όνομα και διεύθυνση παραλήπτη:

IV. Υγειονομική βεβαίωση

Ο υπογεγραμμένος κτηνίατρος πιστοποιώ ότι:

1. Τα νωπά κρέατα από σφάγια χωρίς κόκαλα που αναφέρονται ανωτέρω:

α) προέρχονται από βοοειδή:

- που έχουν γεννηθεί και εκτραφεί στη Δημοκρατία της Μαδαγασκάρης,

- που κατά τη διάρκεια της μεταφοράς τους στο σφαγείο και εν αναμονή της σφαγής δεν έχουν έρθει σε επαφή με ζώα που δεν ανταποκρίνονται στους όρους που απαιτούνται στις ισχύουσες αποφάσεις της Ευρωπαϊκής Κοινότητας για να καταστεί δυνατή η εξαγωγή των κρεάτων τους προς ένα κράτος μέλος· εφόσον μεταφέρονται με ένα μέσο μεταφοράς, αυτό έχει καθαρισθεί και απολυμανθεί πριν από τη φόρτωση,

- τα οποία, κατά την υγειονομική επιθεώρηση που προηγείται της θανάτωσης στο σφαγείο κατά τη διάρκεια των 24 ωρών προ της σφαγής, έχουν αποτελέσει αντικείμενο εξέτασης του στόματος και των οπλών, από την οποία δεν διαπιστώθηκε κανένα σύμπτωμα αφθώδους πυρετού,

- τα οποία έχουν αντιδράσει αρνητικά σε επίσημο ενδοδερμικό φυματινισμό, που πραγματοποιήθηκε εντός των τριών μηνών που προηγούνται της σφαγής σύμφωνα με τις διατάξεις του παραρτήματος Β της οδηγίας 64/432/ΕΟΚ του Συμβουλίου (1), όπως τροποποιήθηκε τελευταία από την οδηγία 89/662/ΕΟΚ (2)·

β) προέρχονται από σφαγείο στο οποίο δεν έχει διαπιστωθεί αφθώδης πυρετός εδώ και τρεις τουλάχιστον μήνες·

γ) έχουν αποθηκευθεί σε χώρους που διαχωρίζονται σαφώς από αυτούς όπου αποθηκεύονται τα κρέατα και τα παραπροϊόντα σφαγίου που δεν ανταποκρίνονται στους όρους εξαγωγής προς ένα κράτος μέλος, οι οποίοι προβλέπονται από τις ισχύουσες αποφάσεις της Ευρωπαϊκής Οικονομικής Κοινότητας·

δ) τους έχουν αφαιρεθεί οι κυριότεροι λυμφαδένες·

ε) προέρχονται από σφάγια που έχουν υποστεί σίτεμα σε θερμοκρασία περιβάλλοντος ανώτερη από + 2 ° C κατά τη διάρκεια τουλάχιστον 24 ωρών μετά τη σφαγή και πριν από την αφαίρεση των κοκάλων·

στ) προέρχονται από βοοειδή που έχουν σφαγεί μεταξύ της . . . και της . . . (ημερομηνίες σφαγής).

2. Κατά τη διάρκεια της περιόδου μεταξύ της άφιξης στο σφαγείο των βοοειδών που προορίζονται για σφαγή με σκοπό την εξαγωγή των κρεάτων τους προς ένα κράτος μέλος και της ολοκλήρωσης των εργασιών συσκευασίας, σε κιβώτια ή χαρτοκιβώτια, των κρεάτων που προέρχονται από αυτά τα ζώα, δεν βρισκόταν στο σφαγείο ή στο εργαστήριο τεμαχισμού κανένα ζώο ή κρέας που δεν ανταποκρίνεται στους όρους που απαιτούνται από τις ισχύουσες αποφάσεις της Ευρωπαϊκής Οικονομικής Κοινότητας όσον αφορά την εξαγωγή κρεάτων προς ένα κράτος μέλος.

1.2.3 // // , // την // // (Τόπος) // (Ημερομηνία)

(Σφραγίδα)

(Υπογραφή του επίσημου κτηνίατρου)

(ονοματεπώνυμο με κεφαλαία και ιδιότητα του υπογράφοντος)

(1) Νωπό κρέας: όλα τα κατάλληλα για την ανθρώπινη κατανάλωση τμήματα των κατοικιδίων βοοειδών, τα οποία δεν έχουν υποστεί καμία επεξεργασία με σκοπό τη συντήρησή τους· εντούτοις, τα διατηρημένα με απλή ψύξη και τα κατεψυγμένα κρέατα θεωρούνται ως νωπά κρέατα.

(2) Σφάγιο: το ολόκληρο σώμα του ζώου που έχει σφαχθεί μετά από αφαίμαξη, εκσπλάγχνιση, αφαίρεση των άκρων στον καρπό και ταρσό, αφαίρεση του κεφαλιού, της ουράς και του μαστικού αδένα και επιπλέον, στην περίπτωση των βοοειδών, μετά από εκδορά.

(3) Μόνο νωπό κρέας από σφάγια, χωρίς κόκαλα, βοοειδών, από το οποίο έχουν αφαιρεθεί οι κυριότεροι λυμφαδένες, επιτρέπεται για εισαγωγή.

(4) Επιτρέπεται για εισαγωγή το νωπό κρέας σφαγίων μόνον αφού του έχουν αφαιρεθεί όλα τα κόκαλα.

(5) Για τα σιδηροδρομικά βαγόνια και για τα φορτηγά, πρέπει να αναγράφεται ο αριθμός κυκλοφορίας, ενώ για τα αεροπλάνα ο αριθμός πτήσεως και για τα πλοία το όνομα του σκάφους.

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 395 της 30. 12. 1989, σ. 13.